વરસાદી મૌસમમાં ગરમાગરમ મઘમઘતી લિજજત આપતી મગફળી ખાવાની મજા અલગ હોય છે વરસતો વરસાદ હોય ને સામે ગરમ ગરમ લીલી શેકેલી મઘમઘતી મગફળી હોય તો મોઢામાં પાણી ન આવે તો જ નવાઈ. પોષક તત્વોથી ભરપુર મગફળી સ્વાદ અને સ્વાસ્થ્ય બન્નેમાં શ્રેષ્ઠ છે રોજની એક મુઠ્ઠી મગફળી ખાવાથી સ્વાસ્થ્યલક્ષી અનેક ફાયદા થાય છે. ઉપરાંત અને રોગોમાં પણ ફાયદો થાય છે શેકેલ મગફળી ‘ઓળા’ ના નામે પણ ઓળખાય છે. તેને શેકીને ખાવામાં તો સ્વાદિષ્ટ લાગે જ છે. ઉપરાંત તેનું પાશ્ર્ચાત્ય દેશોમાં તેનું મિલ્ક પણ બનાવાય છે. તેમજ પીનટ બટર તથા ભોજનમાં તેના અનેક ઉપયોગો છે. ઉપરાંત શીંગતેલ કે જેનો આપણે સૌથીવધુ વપરાશ કરીએ છીએ.